钦定古今图书集成/明伦汇编/官常典/第736卷 > 廖昇
## 钦定古今图书集成/明伦汇编/官常典/第736卷 > 廖昇

按《明外史》本传：“昇，襄阳人，不知其所以进，学行最知
名。与方孝孺、王绅辈友善。洪武末，由左府断事擢太
常少卿。建文初，修《太祖实录》，董伦、王景为总裁官，昇
与高逊志为副总裁官，李贯、王绅、胡子昭、杨士奇、罗
恢、程本立为纂修官，皆一时选。燕师渡江，朝廷遣使
请割地，不许。昇闻而恸哭，与家人诀，自缢死。殉难诸”
臣，昇死最先。其后陈瑛奏诸臣不顺天命效死，建文君请行追戮，亦首及昇云。福王时，赠昇礼部尚书，谥
“文节。